સોમવારે વહેલી સવારે 10 કલાકના સુમારે ચીફ ઓફિસર પાંચાભાઇ માળી અને પાલિકાની ટીમ છીંડિયા દરવાજા વિસ્તારમાં રસ્તા વચ્ચે અડિગો જમાવી બેઠેલ 12 થી 15 રખડતા ઢોરોને નજીકમાં આવેલ પાલિકાના પમ્પીંગ સ્ટેશનના કમ્પાઉન્ડમાં પુરી દરવાજો બંધ કર્યો હતો અને બીજા પશુઓ લેવા અને પાંજરૂ બોલાવવા થોડાક દૂર જતાં 5 થી 7 યુવકોનું ટોળું લાકડી ધોકા સાથે બાઇકો પર આવી પાલિકાના માણસોને ધમકાવી પંપીંગ સ્ટેશનમાં પૂરેલા ઢોરો ભગાડી ગયા હતા.